CELEX: 31972L0002
Language: el
Date: 1971-12-20 00:00:00
Title: Οδηγία 72/2/ΕΟΚ του Συμβουλίου της 20ής Δεκεμβρίου 1971 περί εβδόμης τροποποιήσεως της οδηγίας «περί προσεγγίσεως των νομοθεσιών των Κρατών μελών σχετικά με το συντηρητικά που επιτρέπεται να χρησιμοποιούνται στα τρόφιμα»

Avis juridique important

|

31972L0002

Οδηγία 72/2/ΕΟΚ του Συμβουλίου της 20ής Δεκεμβρίου 1971 περί εβδόμης τροποποιήσεως της οδηγίας «περί προσεγγίσεως των νομοθεσιών των Κρατών μελών σχετικά με το συντηρητικά που επιτρέπεται να χρησιμοποιούνται στα τρόφιμα»  

Επίσημη Εφημερίδα αριθ. L 002 της 04/01/1972 σ. 0022 Φινλανδική ειδική έκδοση: Κεφάλαιο 13 τόμος 2 σ. 0096  Δανική ειδική έκδοση: Σειρά I Κεφάλαιο 1972(I) σ. 0010  Σουηδική ειδική έκδοση: Κεφάλαιο 13 τόμος 2 σ. 0096  Αγγλική ειδική έκδοση: Σειρά I Κεφάλαιο 1972(I) σ. 0011  Ελληνική ειδική έκδοση: Κεφάλαιο 03 τόμος 7 σ. 0112  Ισπανική ειδική έκδοση: Κεφάλαιο 13 τόμος 2 σ. 0112  Πορτογαλική ειδική έκδοση : Κεφάλαιο 13 τόμος 2 σ. 0112 

 ΟΔΗΓΙΑ ΤΟΥ ΣΥΜΒΟΥΛΙΟΥ   της 20ης Δεκεμβρίου 1971   περί εβδόμης τροποποιήσεως της οδηγίας  « περί προσεγγίσεως των νομοθεσιών των Κρατών  μελών σχετικά με τα συντηρητικά που  επιτρέπεται να χρησιμοποιούνται στα τρόφιμα »    ( 72/2/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος , και ιδίως το  άρθρο 100 ,   την πρόταση της Επιτροπής ,   Εκτιμώντας :   ότι , σύμφωνα , με το άρθρο 5 υπό α )  και το άρθρο 11 παράγραφος 2 της οδηγίας  του Συμβουλίου της 5ης Νοεμβρίου 1963 περί  προσεγγίσεως των νομοθεσιών των Κρατών μελών  σχετικά με τα συντηρητικά που επιτρέπεται  να χρησιμοποιούνται στα τρόφιμα (1) , όπως  τροποποιήθηκε τελευταία από την οδηγία  της 30ης Μαρτίου 1971 (2) , τα Κράτη μέλη  οφείλουν να απαγορεύσουν τη  χρησιμοποίηση ορισμένων συντηρητικών και  ότι η απαγόρευση αυτή πρέπει να  αρχίσει να εφαρμόζεται από την  1η Ιανουαρίου 1972 σύμφωνα με την  οδηγία του Συμβουλίου της 20ης Δεκεμβρίου  1968 περί προσεγγίσεως των νομοθεσιών των  Κρατών μελών σχετικά με τα συντηρητικά  που επιτρέπεται να χρησιμοποιούνται στα  τρόφιμα (3) .   ότι το συμπληρωματικό χρονικό διάστημα  που προβλέπεται από την οδηγία  της 20ης Δεκεμβρίου 1968 για την ολοκλήρωση  των επιστημονικών και τεχνικών ερευνων που  αφορούν τα εν λόγω συντηρητικά απεδείχθη  ανεπαρκές και συνεπώς ενδείκνυται να  παραταθεί τούτο για ένα έτος ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Στο άρθρο 11 παράγραφος 2 δεύτερη φράση  της οδηγίας της 5ης Νοεμβρίου 1963 , όπως  τροποποιήθηκε από την οδηγία της 20ης  Δεκεμβρίου 1968 , η ημερομηνία της 1ης  Ιανουαρίου 1972 αντικαθίσταται με την  ημερομηνία της 1ης Ιανουαρίου 1973 .   Άρθρο 2   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 20 Δεκεμβρίου 1971 .   Για το Συμβούλιο   Ο Πρόεδρος   M. PEDINI   (1) ΕΕ αριθ. 12 της 27 . 1 . 1964 , σ. 161/64 .   (2) ΕΕ αριθ. 87 της 17 . 4 . 1971 , σ. 12 .   (3) ΕΕ αριθ. N 309 της 24 . 12 . 1971 , σ. 25 .